En konsekvens af økonomiens sammenbrud i Island var, at arbejdsløsheden steg betragteligt. Optimismen op til krisen havde trukket en hel del fremmed arbejdskraft til landet, især fra [[Polen]], og da krisen opstod, steg arbejdsløsheden fra stort set fuld beskæftigelse til henimod 10 %. De udenlandske tilflyttere rejste kun i begrænset omfang tilbage, mens til gengæld en del islændinge forlod landet efter kollapset. Som et eksempel kan det nævnes, at udvandringen fra Island til Norge steg fra 293 i 2000 til 1.625 i 2009.<ref>{{cite web | url = http://www.nrk.no/nyheter/distrikt/rogaland/1.7190612 | title = Islands innvandringsboom til Norge | publisher = NRK | date = 2010-06-30 | author = Jørgensen, Gisle & Stokka, Magnus | access-date = 2013-03-19 }}</ref>
Politik Organisationer